Presset Deila om manager-ryktene: - Det må være litt sirkus
ARTIKKELEN ER OVER TRE ÅR GAMMEL – Vi snakker om sesongoppkjøringen hele tiden. Den må være riktig, og vi kommer til å gjøre mye av det samme som i fjor, bare prøve å gjøre det enda litt bedre. Det sier Celtic-manager Ronny Deila til skotske The Herald. Han snakker om hvordan han kanskje tar turen til EM for å se på potensielle signeringer, men at han også ønsker noe ferie i sommeren som kommer. Med andre ord: Ronny Deila virker ikke å la seg stresse av presset. DEILA OM LIVET I GLASGOW: - Det er som å leve i en gullfiskbolle Dårlige resultater i Europa, exit i én av to hjemlige cuper og en etter fansens oppfatning for knapp ligaledelse har gjort at det så smått koker rundt ham i Skottland. Allerede spekulerer avisene på hvem som skal overta dersom Deila får fyken, og noen av de potensielle erstatterne har heller ikke lagt skjul på at de kunne tenke seg å lede Glasgow-klubben. Tidligere Everton- og Manchester United-manager David Moyes vil ikke utelukke at han kan komme til å lede klubben i fremtiden. Tidligere Celtic-spiller Malky Mackay, som ikke har trent en klubb siden han og Wigan skilte lag i fjor, har snakket om sin kjærlighet til klubben. HUSKER DU? Solskjær-erstatter Mackay i sms-skandale på balløya Sistemann i rekken av mulige Deila-erstattere er Neil Lennon, mannen Deila i sin tid erstattet. Han og Bolton skilte nylig lag. – Jeg har andre ting å fokusere på, sier Deila om de mange spekulasjonene. – Å vinne to titler til med Celtic er det jeg tenker på. Avisene må fylle sine sider og snakker med forskjellige mennesker. Og det er slik fotball bør være, for det skal ikke være slik at alle sier de samme tingene om og om igjen. Det må være litt sirkus også. Det er helt i orden, sier han til The Herald. JOHANSEN SLAPP MED SKREKKEN: Fryktet ankelen kunne ha røket Den norske treneren mener han ikke kan nekte andre managere i å være interesserte i Celtic-jobben, men bedyrer at han er fokusert på seg og sitt. Og når journalisten i The Herald sammenligner andre managere som offentlig kunngjør sin interesse i Celtic-jobben med menn som prøver å stjele en annen manns dame, er han i det humørfylte hjørnet. – Vil de ta jobben min og dama mi? spør han spøkefullt. – Det eneste man kan gjøre er å gjøre dama så fornøyd at hun ønsker at du skal bli ved hennes side. Man kan ikke gjøre noe med at andre har lyst på henne eller ønsker jobben din. Det handler om å gjøre den jobben, få resultater, få det beste ut av spillerne dine og fortsette med å vinne ligaen og forhåpentligvis cupen, sier Deila. Fredag møter Celtic Kilmarnock til dyst i den skotske serien. Der ligger laget ett poeng foran Aberdeen, som har én kamp mer spilt. FIKK DU MED DEG? Tippeliga-talent til Celtic
Ronny Deila (40) er under hardt press i Celtic - og allerede spekulerer avisene på hvem som skal overta etter ham. Selv ser hovedpersonen frem mot neste sesong i Skottland.